Diari Oficial de la Generalitat Valenciana


Sumari del DOGV 5444, del 06-02-2007 (2007/333)

Informació publica del projecte de reparcel·lació per al desenvolupament del programa d'actuació integrada de la unitat d'execució industrial 042 del PGOU d'Alzira .
---------------------------------------------------------------------------------------------------------------------------------------------------------------------

### Dades del document

Número de DOGV
:   5444

Data del DOGV
:   06-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/333


Data del document
:   28-12-2006

Organisme emissor
:   Area Urbana València, SL

Tipus de document
:   Informació Pública

Descriptors 

:   * Alzira
    * pla d'urbanisme

La mercantil Àrea Urbana Valencia, SL, en la seua condició d'urbanitzador del programa d'actuació integrada per al desenvolupament de la unitat d'execució I042 del PGOU d'Alzira, ha presentat davant de l'Ajuntament d'Alzira el projecte de reparcel·lació forçosa de l'esmentada unitat d'execució.   
Prèviament a la publicació d'este edicte i en compliment del que disposa l'article 416 del Reglament d'Ordenació i Gestió Territorial i Urbanística Valenciana (ROGTU), s'ha procedit a la remissió de la notificació als interessats.   
En el termini d'un mes des de la publicació del present anunci en el Diari Oficial de la Generalitat Valenciana, els interessats podran comparéixer en l'Ajuntament d'Alzira, Secció d'Urbanisme, siti a Alzira, carrer de Sant Roc, número 6, de dilluns a divendres, de 09.00 a 14.00 hores a fi de poder consultar la documentació integrant del projecte de reparcel·lació. Durant tal termini podran presentar-se al·legacions davant de l'esmentat Ajuntament.  
De conformitat amb el que disposa l'article 174.7 i 8 de la LUV, durant el període d'exposició al públic de la reparcel·lació, i a fi d'evitar el proindivís, els interessats podran efectuar requeriments recíprocs, en legal forma, per a substituir les quotes de condomini previstes en el projecte per indemnitzacions en metàl·lic.   
Es fa constar a més que en virtut del que disposa l'article 172.3 de la LUV els propietaris o titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques. L'omissió, error o falsedat en estes declaracions no podrà afectar el resultat objectiu de la reparcel·lació i si s'apreciara dol o negligència greu podran exigir-se les responsabilitats civils o penals que corresponguen.   
Igualment i de conformitat amb el que s'ha establit en l'article 402.7 del ROGTU, es fa constar que l'urbanitzador podrà qualificar com a de propietat o titularitat desconeguda aquelles finques respecte de les quals el seu amo no aporte títol i la seua titularitat no resulte acreditada per altres mitjans.  
El present edicte val també com a notificació als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú respecte dels titulars desconeguts així com respecte d'aquells domicilis desconeguts o que, intentada la notificació, no s'haja pogut practicar.   
Alzira, 28 de desembre de 2006.- Els administradors mancomunats: Avelino Ferrer Vives i José Alberola Vercher.